Viaplay klar med billigere abonnement med reklamer

Kan man leve med lidt reklamer, så er der nu penge at spare hos Viaplay, med et nyt abonnement inkl. reklamer.

Viaplay har nemlig lanceret et billigere abonnement, der bygger på reklamer – prisen er 99 kr. Til sammenligning koster abonnementet uden reklamer 149 kr. /måned, så er der alligevel 50 kroner at spare hver måned.

I de første to måneder kan man desuden prøve abonnementet til halv pris, altså 49 kr. /måned.

Ingen mulighed for downloads

Frister den reklame-baserede pakke, mister man dog muligheden for at downloade indhold.

Indholdet/udvalget af film/TV og serier er dog det samme som den ordinære Film & Serier-pakke, men altså bare med reklamer i stedet.

Viaplay nævner dog, at der er mindre reklametid per time, sammenlignet andre tv-kanaler. Film og serier på under 20 minutter vil starte med én enkelt reklame. Længere indhold på 1 time vil typisk have 2-3 reklamer.

Det nye abonnement fra Viaplay med reklamer gik i luften i går og kan bestilles nu.